**PERMIT SEMENTARA MELETAK KERUSI / MEJA**

**DI LUAR PREMIS RESTORAN, KEDAI MAKAN DAN KAFE**

**DI WILAYAH PERSEKUTUAN KUALA LUMPUR**

**LATAR BELAKANG**

Aktiviti meletakkan kerusi/meja di luar premis untuk tujuan para pelanggan menjamu selera telah menjadi *trend* dikalangan para pengusaha premis makanan seperti restoran/kedai makan.

Sehubungan itu, Jabatan berhasrat untuk mengeluarkan Permit Sementara Meletakkan Kerusi/Meja Di Luar Premis Restoran/Kedai Makan dengan tujuan seperti berikut :-

1. Mengawal dan memantau aktiviti meletak kerusi/meja di luar premis
2. Memastikan kebersihan kawasan persekitaran di luar premis
3. Membantu aspek keselamatan kepada para pelanggan dan pengunjung
4. Mengawal kesan kacauganggu dan halangan

**SYARAT-SYARAT PENGELUARAN PERMIT**

1. **Kelayakan Permohonan**

Pemegang lesen yang mempunyai Lesen Premis Perniagaan DBKL yang sah bagi aktiviti Restoran/Kedai Makan/Kedai Kopi/Kafe sahaja yang dibenarkan memohon.

1. **Lokasi Atau Kawasan Yang Dibenarkan**
2. Kaki lima dan siar kaki premis perniagaan
3. Ruang di hadapan atau tepi kedai makan atau restoran yang berukuran kelebarannya di antara 5 hingga 10 kaki
4. Bahu jalan yang mempunyai ukuran kelebarannya melebihi 10 kaki
5. Lot tepi atau hujung (end lot) yang mempunyai kawasan lapang di bahagian tepi
6. Lot tengah atau hujung (end lot) yang tidak mempunyai kawasan lapang di bahagian tepi akan dipertimbangkan mengikut kesesuaian tempat
7. Berjarak sekurang-kurangnya 20 kaki dari simpang jalan bagi premis yang terletak di lot tepi atau hujung lot kedai
8. Premis terletak di jalan mati, tidak sibuk dan bukan jalan utama
9. Jalan yang tidak digunakan sebagai laluan utama kenderaan
10. **Waktu Operasi**
11. Hari biasa (Isnin hingga Jumaat) dari jam 6.00 petang hingga 3.00 pagi sahaja
12. Hari hujung minggu (Sabtu hingga Ahad) atau cuti kelepasan am dibenarkan untuk meletakkan kerusi meja lebih awal tertakluk kepada kelulusan
13. **Tempoh permit**
14. 6 bulan bagi permohonan pertama kali
15. 1 tahun untuk permohonan berikutnya dan perlu memohon pembaharuan permit 30 hari sebelum tempoh permit tamat
16. **Bilangan Kerusi/Meja Yang Dibenarkan**

Bilangan kerusi/meja dibenarkan adalah tertakluk kepada keluasan dan kesesuaian tapak berdasarkan hasil siasatan

1. **Saiz Meja Yang Dibenarkan**
2. Meja bersaiz 4 kaki persegi (2 kaki x 2 kaki) untuk 2 buah kerusi
3. Meja bersaiz 16 kaki persegi (4 kaki x 4 kaki) untuk 4 buah kerusi
4. **Bayaran Permit Yang Dikenakan**
5. RM20.00 sebulan bagi setiap 1 set meja ( 2 kaki x 2 kaki dengan 2 kerusi)
6. RM50.00 sebulan bagi setiap 1 set meja (4 kaki x 4 kaki dengan 4 kerusi)
7. Bayaran pelekat (*sticker*) RM1.00 bagi setiap kerusi dan meja
8. **Wang Cagaran**
9. Kurang 10 buah meja wang cagaran sebanyak RM3,000.00
10. 10 hingga 20 buah meja wang cagaran sebanyak RM5,000.00
11. Lebih 20 buah meja wang cagaran sebanyak RM10,000.00
12. Wang cagaran ini akan dilucutkan hak jika melanggar syarat-syarat yang telah ditetapkan dan permit akan dibatalkan dengan kelulusan Jawatankuasa Permit Meletak Kerusi / Meja
13. **Larangan Dan Syarat Tambahan**
14. Tiada struktur lain dibenarkan
15. Tiada struktur yang menutup longkang atau saliran
16. Tambahan struktur pada premis perniagaan sedia ada hendaklah mendapat kelulusan dari Jabatan Kawalan Bangunan DBKL
17. Mematuhi had bilangan dan saiz kerusi/meja yang diluluskan. Pihak DBKL berhak untuk menyita, merampas serta melupuskan kerusi/meja yang diletakkan melebihi bilangan yang dibenarkan
18. Kelebaran ruangan untuk pejalan kaki bagi kawasan yang diletakkan kerusi/meja hendaklah tidak kurang dari 4 kaki
19. Tidak dibenarkan meletak kerusi/meja di atas jalan, bahu jalan, tempat meletak kereta atau lorong belakang premis
20. Tidak dibenarkan meletak gerai, skrin layar, peralatan siar raya, payung, khemah dan sebagainya di siar kaki
21. Tidak dibenarkan meletakkan kerusi/meja di kawasan siar kaki mempunyai pili bomba, laluan tangga, lorong pejalan kaki atau berhadapan mesin ATM
22. Tidak dibenarkan menjalankan aktiviti mencuci pinggan mangkuk atau memasak di siar kaki
23. Permit yang diluluskan hendaklah sentiasa dipamerkan bagi memudahkan ia dilihat oleh pegawai DBKL yang menjalankan pemeriksaan di tapak perniagaan pelesen
24. Memastikan kebersihan di sekitar kawasan tempat letak kereta kerusi/meja semasa berniaga dan selepas tamat waktu berniaga
25. Meja dan kerusi yang tidak digunakan hendaklah dialihkan dan disimpan secara tersusun di dalam premis dan tidak menyebabkan halangan dilaluan awam
26. Menyediakan tong sampah yang bertutup secukupnya di sekitar kawasan
27. Mematuhi syarat-syarat pelesenan premis makanan dan pengendali makanan yang telah ditetapkan oleh DBKL
28. Permit boleh dibatalkan dengan serta merta jika terdapat aduan
29. Datuk Bandar Kuala Lumpur berhak mengenakan syarat-syarat tambahan sebagai langkah kawalan perniagaan dari semasa ke semasa serta mengambil tindakan berdasarkan undang-undang dan akta yang digunapakai dengan jabatan/agensi luar yang berkaitan dengan aktiviti perniagaan.
30. **Jawatankuasa Permit Meletak Kerusi / Meja**
31. Bagi memproses dan mempertimbangkan keputusan permohonan permit, satu jawatankuasa ditubuhkan seperti berikut :-

|  |  |  |  |
| --- | --- | --- | --- |
| a. | Pengarah  Jabatan Pelesenan dan Pembangunan Perniagaan | - | Pengerusi |
| b. | Timbalan Pengarah  Jabatan Pelesenan dan Pembangunan Perniagaan | - | Pengerusi Gantian |
| c. | Wakil Jabatan Kesihatan dan Alam Sekitar | - | Ahli |
| d. | Wakil Jabatan Penguatkuasaan | - | Ahli |
| e. | Wakil Jabatan Pengangkutan Bandar | - | Ahli |
| f. | Wakil Jabatan Pembangunan Komuniti dan Kesejahteraan Bandar (Pejabat Cawangan) | - | Ahli |
| g. | Wakil Jabatan Kawalan Bangunan | - | Ahli |
| h. | Wakil Jabatan Perancangan Bandaraya | - | Ahli |
| i. | Jabatan Pelesenan dan Pembangunan Perniagaan | - | Urusetia |

1. Pihak urusetia boleh menjemput jabatan/agensi yang berkaitan untuk hadir sama ke dalam mesyuarat jika perlu untuk mendapatkan pandangan atau ulasan.
2. Jawatankuasa akan bersidang sebanyak sekali dalam sebulan atau tertakluk kepada permohonan bulanan.

1. **Syarat-Syarat Permohonan Baharu**
   1. **Kelayakan Permohonan**

Pemegang Lesen Premis Perniagaan DBKL yang sah bagi aktiviti Restoran/Kedai Makan/Kedai Kopi/ Kafe sahaja dibenarkan memohon.

Permohonan hendaklah dibuat secara **ATAS TALIAN (ONLINE)** beserta dokumen berkaitan dan permohonan yang lengkap sahaja akan diproses.

* 1. **Dokumen Asas Permohonan**
     1. Salinan Lesen Premis Perniagaan yang masih dalam sah tempoh lesen
     2. Salinan Kad Pengenalan / Passport (Pengarah / Pemilik / Pengerusi)
     3. Gambar lokasi untuk meletakan kerusi / meja di premis perniagaan
     4. Pelan susun atur kedudukan kerusi / meja